OpenLLM-France/wikimedia huggingface dataset:
# Resolució 497 del Consell de Seguretat de les Nacions Unides

La Resolució 497 del Consell de Seguretat de les Nacions Unides, fou aprovada per unanimitat el 17 de desembre de 1981, va declarar que la llei israeliana dels Alts del Golan, que efectivament s'annexiona els Alts del Golan, és "nul·la i sense efectes jurídics internacionals" i demana a Israel que renunciï a la seva acció.
El Consell va demanar al Secretari General de les Nacions Unides que informés al Consell en el termini de dues setmanes sobre l'aplicació de la resolució i, en cas d'incompliment d'Israel, el Consell tornaria a reunir, a tot tardar el 5 de gener de 1982, per debatre sobre noves mesures de conformitat amb la Carta de les Nacions Unides.

## Referències

* ↑ Text of the Resolution at undocs.org

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)

## Enllaços externs

* PDF Text de la Resolució a UN.org
# País de Coisan

El País de Coisan (forma occitana; en francès, Pays de Couiza) és una contrada de França a la regió d'Occitània i al departament de l'Aude, dins la comarca del Rasès, i és també un cantó del mateix departament, dins del districte (o arrondissement) de Limós. La capital de la comarca i del cantó és la vila de Coisan.
La comarca està formada per 24 comuns o municipis, dels quals 22 són part del cantó de Coisan i els altres dos, marcats amb asterisc, pertanyen al de Limós. Aquests comuns són (primer s'especifica el nom occità; al costat, el nom oficial francès):
* Alet (Alet-les-Bains) *
* Antunhac (Antugnac)
* Arcas (Arques)
* Bugarag (Bugarach)
* Camps d'Aglin (Camps-sur-l'Agly)
* Cassanhas (Casaignes)
* Conilhac (Conilhac-de-la-Montagne)
* Coisan (Couiza)
* Costauçan (Coustaussa)
* Cubièra (Cubières-sur-Cinoble)
* Forton (Fourtou)
* Luc d'Aude (Luc-sur-Aude)
* Missegre (Missègre)
* Montasèls (Montazels)
* Peiròlas (Peyroles)
* Los Banhs de Rènnas (Rennes-les-Bains)
* Rènnas del Castèl (Rennes-le-Château)
* Ròcatalhada (Roquetaillade)
* La Serpent
* Sèrras (Serres)
* Sogranha (Sougraigne)
* Terròlas (Terroles)
* Valmigièira (Valmigère)
* Verasan (Véraza) *
La ciutat de Coisan és la capital del cantó i de la comarca. Oppidum romà conegut com a Couzanum, ja apareix el 1347 com a Couizanum i poc després Couissanum; va perdre el final -um cap al 1503. El 1781 el seu nom, que s'escrivia Couyzan, va passar a ser grafiat oficialment Couiza en la seva forma francesa. La seva forma originària occitana és Coisan, pronunciat [kujzá].
La ciutat fou un priorat dependent de l'abadia de la Grassa, a la qual la va cedir Carlemany cap a l'any 800; conquerida per Simó de Montfort durant la guerra dels Albigesos junt amb els castells d'Arcas i Costauçan, la va concedir al seu lloctinent Pere de Voisins, família a la qual va pertànyer; l'hereva del darrer dels Voisins es va casar el 1518 amb Joan de Joyeuse, duc de Joyeuse, i hi va fer construir un castell, amb la qual cosa va deixar de viure a Arcas i va passar a fer-ho a Coisan. En aquesta vila va morir el mariscal Guillem de Joyeuse el 1592. El castell va pertànyer als ducs de Joyeuse fins que va ser abandonat amb la Revolució Francesa i va esdevenir una fàbrica; el castell, avui dia, és un centre cultural i de la pagesia.
Té 1.300 habitants i es troba a uns 238 metres sobre el nivell del mar. La ciutat té una església dedicada a Sant Joan Baptista. La superfície del terme és de 677 hectàrees.
# Bismutur

Un bismutur és un compost químic format pel bismut i un altre element menys electronegatiu, o varis.
La majoria de bismuturs es poden considerar com a compostos intermetàl·lics, especialment si se'ls compara amb els fosfurs, arsenurs i antimonurs. Els bismuturs de metalls alcalins, alcalinoterris i actínids són, generalment, composts metàl·lics, amb enllaços Bi-Bi difícils de formular amb les regles habituals de valència. Exemples de polibismuturs amb enllaços homonuclears són K$_3$Bi$_2$, K$_5$Bi$_4${\textstyle K_{3}Bi_{2}, K_{5}Bi_{4}} i Ba$_2$Bi$_3${\textstyle Ba_{2}Bi_{3}}. El primer conté anions Bi$_2$$^{3−}${\textstyle Bi_{2}^{3-}}, el segon anions Bi$_4$$^{4−}${\textstyle Bi_{4}^{4-}} i el tercer anions Bi$_3$$^{3−}${\textstyle Bi_{3}^{3-}}. D'altres, com ara el Ba$_{11}$Bi$_{10}${\textstyle Ba_{11}Bi_{10}}, són més difícils d'explicar. Els bismuturs binaris, amb anions Bi$^{3−}${\textstyle Bi^{3-}}, tenen estructures cristal·lines semblants als fosfurs o arsenurs. Així, per exemple, els bismuturs dels actínids trivalents tenen estructura de clorur de sodi. Alguns bismuturs ternaris són CeZnBi$_2${\textstyle CeZnBi_{2}} o SrZnBi$_2${\textstyle SrZnBi_{2}}.

## Referències

* ↑ «Bismutur». Gran Enciclopèdia Catalana. Barcelona: Grup Enciclopèdia Catalana.
* 1 2 Pöttgen, R.; Johrendt, D. Intermetallics: Synthesis, Structure, Function. Walter de Gruyter GmbH & Co KG, 2014. ISBN 9783486856187.
# Ctenochromis

Ctenochromis és un gènere de peixos pertanyent a la família dels cíclids.

## Distribució geogràfica

Es troba a Àfrica.

## Taxonomia

* Ctenochromis benthicola (Matthes, 1962)
* Ctenochromis horei (Günther, 1894)
* Ctenochromis luluae (Fowler, 1930)
* Ctenochromis oligacanthus (Regan, 1922)
* Ctenochromis pectoralis (Pfeffer, 1893)
* Ctenochromis polli (Thys van den Audenaerde, 1964)

## Referències

* ↑ The Taxonomicon (anglès)
* ↑ GBIF (anglès)
* ↑ Takahashi, T., J. Snoeks i K. Nakaya, 2006: Trematochromis schreyeni Poll, 1987, a junior synonym of Ctenochromis benthicola (Matthes, 1962) (Perciformes: Cichlidae) from Lake Tanganyika. Journal of Fish Biology v. 68 (suppl. A): 56-67.
* ↑ Günther, A., 1894. Descriptions of the reptiles and fishes collected by Mr. E. Coode-Hore on Lake Tanganyika. Proceedings of the General Meetings for Scientific Business of the Zoological Society of London 1893 (pt 4): 628-632, Pl. 58.
* ↑ Pfeffer, G. J., 1893. Ostafrikanische Fische gesammelt von Herrn Dr. F. Stuhlmann in Jahre 1888 und 1889. Jahrbuch der Hamburgischen Wissenschaflichen Anstalten v. 10: 131-177, 3 pls.
* ↑ BioLib (anglès)
* ↑ AQUATAB
* ↑ Catalogue of Life Arxivat 2016-03-03 a Wayback Machine. (anglès)
* ↑ World Register of Marine Species (anglès)
* ↑ FishBase (anglès)

## Bibliografia

* Poll, M. & J.P. Gosse, 1995: Genera des poissons d'eau douce de l'Afrique. Mémoire de la Classe des Sciences. Académie royale de Belgique. 9: 1-324.
# Notació de Newton

La notació de Newton de la derivada consisteix a col·locar un punt damunt del nom de la funció, d'això ell en va dir fluxió.
La notació d'Isaac Newton es fa servir principalment a mecànica. Es defineix com:
    ${\dot {x}}={\frac {dx}{dt}}=x'(t)$
    ${\ddot {x}}={\frac {d^{2}x}{dt^{2}}}=x''(t)\,$
I així.
Tot i que clarament no és gaire útil per a derivades d'ordre elevat, a mecànica i altres temes d'enginyeria l'ús de derivades d'ordre molt alt és força limitat.
Newton no va desenvolupar una notació estàndard per a la integració sinó que en va fer servir moltes de diferents; ara bé, la notació a bastament adoptada és la notació de Leibniz per a la integració.
A física i a altres disciplines, la notació de Newton es fa servir principalment per a derivades temporals, com a oposada a la pendent o derivades de posició.

## Vegeu també

* Notació de Leibniz
# Unió Autonomista Ladina

Unió Autonomista Ladina (en ladí Union Autonomista Ladina, UAL) és un partit polític regional, actiu a la Província de Trento, que té l'objectiu de representar la minoria ladina a la província. Els líders del partit són Giuseppe Detomas, membre de la Cambra dels Diputats del 1996 al 2001, i Luigi Chiocchetti, conseller provincial el 2003.
A les eleccions provincials de 2003 el partit va obtenir 2.990 vots (l'1,1%) i un conseller provincial.
A les eleccions provincials de 2008 el partit va obtenir l'1,2% dels vots (el 54,0% als municipis ladins) i elegí un conseller.

## Notes

* ↑ Eleccions provincials– 26 d'octubre 2003, Província autònoma de Trento.
* ↑ «Resultats de les eleccions regionals a la província de Trento el 2008». Arxivat de l'original el 2008-11-12. [Consulta: 27 febrer 2009].
# Le crabe aux pinces d'or

Plantilla:Infobox pel·lícula Le crabe aux pinces d'or és una pel·lícula belga en stop-motion estrenada el 1947. Està basada en l'àlbum El cranc de les pinces d'or de Les aventures de Tintín, d'Hergé, i és la primera història d'aquesta sèrie adaptada al cinema.
Només es va projectar dues vegades: la primera, al cinema anglès ABC l'11 de gener del 1947 per a un grup de convidats, i l'altra, en un passi públic el 21 de desembre d'aquell any. Es conserva una còpia del film al Cinematek de Bèlgica.

## Argument

Tintín es troba involucrat en el misteri d'un home ofegat, una llauna de cranc en conserva i un vaixell anomenat Karaboudjan. Després d'investigar l'embarcació, descobreix que les llaunes no contenen cranc, sinó droga. En Tintín acaba sent presoner del vaixell, i l'única persona que el pot rescatar és el capità, l'alcohòlic Haddock, que és l'únic que no està al corrent del tràfic de drogues que la seva tripulació està duent a terme a bord.

## Referències

* ↑ Battrick, Oliver. «The Crab With the Golden Claws (1947) - The First Tintin Movie».
# Resolució 491 del Consell de Seguretat de les Nacions Unides

La Resolució 491 del Consell de Seguretat de les Nacions Unides, aprovada el 23 de setembre de 1981 després d'examinar l'aplicació de Belize per a ser membre de les Nacions Unides, el Consell va recomanar a l'Assemblea general que Belize fos admesa.

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)

## Enllaços externs

* PDF Text de la Resolució a UN.org
# Philip Slone

Philip Slone (20 de gener de 1907 - 4 de novembre de 2003) fou un futbolista estatunidenc. Va formar part de l'equip estatunidenc a la Copa del Món de 1930.
# Boivinella

Boivinella és un gènere de plantes de la família de les poàcies.

## Taxonomia

* Boivinella comorensis A. Camus
* Boivinella glomerulifera (Hutch. i Dalziel) Aubrév. i Pellegr.
* Boivinella natalensis (Sond.) Pierre ex Aubrév. i Pellegr.
* Boivinella sclerioides (Boivin ex A. Camus) A. Camus

## Sinònims

* Bequaertiodendron, Englerophytum, Neoboivinella, Pseudoboivinella, Tisserantiodoxa, Wildemaniodoxa, Zeyherella
# Ctenochromis horei

Ctenochromis horei és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 20 cm de longitud total.

## Depredadors

És depredat per Plecodus straeleni.

## Hàbitat

Viu en zones de clima tropical entre 24 °C-26 °C de temperatura.

## Distribució geogràfica

Es troba a Àfrica: llac Tanganyika, incloent-hi els seus afluents Lukuga, Ruzizi i Nua.

## Referències

* 1 2 3 «Ctenochromis horei» (en anglès). FishBase. Froese, Rainer; Pauly, Daniel (editors).
* ↑ Eccles, D.H., 1992. FAO species identification sheets for fishery purposes. Field guide to the freshwater fishes of Tanzania. Prepared and published with the support of the United Nations Development Programme (project URT/87/016). FAO, Roma. 145 p.
* ↑ FishBase (anglès)
* ↑ Baensch, H.A. i R. Riehl, 1991. Aquarien atlas. Bd. 3. Melle: Mergus, Verlag für Natur- und Heimtierkunde, Alemanya. 1104 p.

## Enllaços externs

* AQUATAB
# Gabriel Costa (organista)

Gabriel Costa fou organista de Sant Esteve d’Olot des de 1563 fins a 1574, després de Tomàs Riba i abans de Galceran Casals.

## Referències

* ↑ Gregori i Cifré, Josep Maria; Monells i Laqué, Carme. Inventaris dels fons musicals de Catalunya. Volum 6: Fons de l'església parroquial de Sant Esteve d'Olot i Fons Teodoro Echegoyen de l'Arxiu Comarcal de la Garrotxa. Barcelona: Universitat Autònoma de Barcelona, 2012, p. 101-102.
# Universitat de Nantes

La Universitat de Nantes és una universitat pública situada a la ciutat de Nantes. Va ser fundada el 4 d'abril de 1460, quan Francesc II de Bretanya va suggerir la creació de la Universitat de Bretanya, però es va reestructurar el 1961. S'hi imparteixen cursos a les següents àrees: Dret, Economia, Arts, Llengües, Ciències, Tecnologia, Salut i Ciències Socials.
A més dels diversos campus dispersos a la ciutat de Nantes, hi ha dos campus satèl·lits ubicats a Saint-Nazaire i La Roche-sur-Yon. Actualment, la universitat compta amb més de 35.000 estudiants i més d'una desena part són estudiants internacionals procedents de 110 països diferents.

## Alumnes notables

* Jacqueline Auriol, aviadora
* Jean-Marc Ayrault, polític
* Patrick Deville, escriptor
* Marina Jaunatre, exciclista
* Stéphane Le Foll, polític
* Jean Rouaud, escriptor

## Galeria

* Escut de la Universitat de Nantes (XVII-XVIII)
* Facultat d'Humanitats
* Accés a la facultat de Ciències
* Teatre

## Referències

* ↑ Emptoz, Gérard. Histoire de l'Université de Nantes, 1460 - 1993 (en francés). Rennes: Presses Univ. de Rennes [u.a.], 2002, p. 20. ISBN 2868477259.
* ↑ «Universidad de Nantes». EcuRed. [Consulta: 28 febrer 2020].
# Universitat McGill

La Universitat McGill està localitzada a Mont-real, a la província del Quebec, al Canadà. És una de les dues universitats d'aquesta ciutat que tenen l'anglès com a llengua d'ensenyament principal (l'altra és la Universitat Concòrdia).
El campus principal es troba al centre de la ciutat, al peu del parc Mont Royal i prop de l'estació de metro McGill. Compta també amb el campus McDonald a l'oest de la ciutat, i amb diversos terrenys d'investigació al voltant de l'àrea metropolitana de Mont-real.
La universitat va ser fundada el 1821 amb fons monetaris i terrenys proveïts per James McGill, empresari de la ciutat.
La soprano Frances James (1903-1988), es graduà en aquesta Universitat.
Entre els seus graduats i professors hi ha 7 premis Nobel:
* Robert Mundell — exprofessor, Economia (1999)
* Val Logsdon Fitch — exalumne, Física (1980)
* David Hunter Hubel — exalumne, Fisiologia (1981)
* Rudolph A. Marcus — exalumne, Química (1992)
* Ernest Rutherford — exprofessor, Química (1908)
* Andrew Schally — exalumne, Fisiologia (1977)
* Frederick Soddy — extutor, Química (1921)

## Enllaços externs

* Pàgina oficial de la Universitat McGill (anglès)
# Lamprotornis elisabeth

Lamprotornis elisabeth és una espècie d'ocell de la família dels estúrnids (Sturnidae). Habita sabanes i boscos tropicals i subtropicals de frondoses secs de l'Àfrica sud-Oriental. El seu estat de conservació es considera de risc mínim.

## Taxonomia

Segons la llista mundial d'ocells del Congrés Ornitològic Internacional (versió 12.2, juliol 2022) aquest tàxon tindria la categoria d'espècie. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), el consideren una subespècie de l'estornell de Swainson (Lamprotornis chloropterus elisabeth).

## Referències

* 1 2 «Nuthatches, Wallcreeper, treecreepers, mockingbirds, starlings, oxpeckers». IOC World Bird List Version 12.2. International Ornithologists' Union, 01-07-2022.
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 676. ISBN 978-84-16728-37-4.
* ↑ BirdLife International. «Lesser Blue-eared Starling. Lamprotornis chloropterus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Resolució 495 del Consell de Seguretat de les Nacions Unides

La Resolució 495 del Consell de Seguretat de les Nacions Unides, aprovada per unanimitat el 14 de desembre de 1981, va assenyalar un informe del Secretari General de les Nacions Unides que, a causa de les circumstàncies actuals, la presència de la Força de les Nacions Unides pel Manteniment de la Pau a Xipre (UNFICYP) continuaria sent essencial per a un acord pacífic. El Consell va expressar el desig de totes les parts de donar suport a l'acord de deu punts per a la represa de les converses intercomunitàries i va demanar al Secretari General que tornés a informar abans del 31 de maig de 1982 per seguir l'aplicació de la resolució.
El Consell va reafirmar les seves resolucions anteriors, inclosa la Resolució 365 (1974), va expressar la seva preocupació per la situació, va instar les parts implicades a treballar junts per la pau i una vegada més va estendre l'estacionament de la Força a Xipre, establert a la resolució 186 (1964), fins al 15 de juny de 1982.

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)

## Enllaços externs

* PDF Text de la Resolució a UN.org
# Colònia i Protectorat de Nigèria del Sud

Colònia i Protectorat de Nigèria del Sud és el nom adoptat oficialment pel protectorat de Nigèria del Sud el 28 de febrer de 1906 quan la colònia de Lagos fou incorporada a aquest Protectorat. La colònia de Lagos administrava a més a més el Protectorat de Lagos (Protectorat de Iorubalàndia o Yorubaland)
Vegeu: Protectorat de Nigèria del Sud.
# Boix (Ivars de Noguera)

Boix és un despoblat del terme municipal d'Ivars de Noguera (Noguera). Està situat a l'extrem septentrional del terme, a l'esquerra de la Noguera Ribagorçana.
Fou municipi independent fins a mitjans del segle xix quan s'integrà a Tragó de Noguera. El 1964, amb la desaparició de Tragó, el terme de Boix, que ocupava la part meridional del municipi, va ser annexionada a Ivars.
El pantà de Santa Anna ha anegat part de les terres de l'antic terme. L'església parroquial de Sant Julià, és romànica i té un absis semicircular. El lloc havia depès de la jurisdicció del Monestir de Poblet.

## Referències

* ↑ «Boix (Ivars de Noguera)». Gran Enciclopèdia Catalana. Barcelona: Grup Enciclopèdia Catalana.
* ↑ «255064 Boix». Alteraciones de los municipios en los Censos de Población desde 1842. INE. [Consulta: 7 agost 2020].
* ↑ «Boix (Ivars de Noguera)». Gran Enciclopèdia Catalana. Barcelona: Grup Enciclopèdia Catalana.
# Ctenochromis luluae

Ctenochromis luluae és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 9,6 cm de longitud total.

## Hàbitat

Viu en zones de clima tropical.

## Distribució geogràfica

Es troba a Àfrica: riu Lulua (conca del riu Congo).

## Referències

* ↑ Pfeffer, G. J., 1893. Ostafrikanische Fische gesammelt von Herrn Dr. F. Stuhlmann in Jahre 1888 und 1889. Jahrb. Wiss. Anst. Hamburg v. 10: 131-177, 3 pls.
* ↑ BioLib (anglès)
* 1 2 3 «Ctenochromis luluae» (en anglès). FishBase. Froese, Rainer; Pauly, Daniel (editors).
* ↑ Van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
* ↑ Lamboj, A., 2004. The Cichlid Fishes of Western Africa. Birgit Schmettkamp Verlag, Bornheim, Alemanya. 255p.
# Arnøya

Arnøya o Arnøy és una illa del municipi de Skjervøy, comtat de Troms, Noruega. La seva superfície és de 276 quilòmetres quadrats. El bec més alt és de 1.168 metres d'altura; la muntanya Arnøyhøgda. Arnøya és la quinzena illa més gran de Noruega. Hi ha connexions regulars de transbordadors a Laukøya i Kagen en aquesta illa, però no hi ha connexions per carretera amb l'illa. A la costa sud de l'illa s'hi situa una església.
Els pobles d'Årviksand, Arnøyhamn, Akkarvik i Lauksletta es troben a l'illa. Els illots de Laukøya i Skjervøya es troben a l'est, l'illa de Kågen es troba al sud-est, i l'illa de Vannøya es troba a l'oest. L'Ullsfjorden es troba a l'oest, el Lyngenfjorden es troba al sud, el fiord de Kvænangen es troba a l'est i el Mar de Noruega es troba al nord.
Els Alps de Lyngen són popular entre els esquiadors extrems i l'illa també s'està convertint en una destinació d'esquí popular. Fotos i informació històrica de l'illa es presenten a la pàgina principal de l'illa.

## Referències

* ↑ Store norske leksikon. «Arnøy – øy i Skjervøy» (en noruec). [Consulta: 11 abril 2010].
* ↑ http://www.hammeren.com/akkarvik-aktiviteter-en.html
* ↑ http://arnoyhamn.no/Bilder.html Arxivat 2013-09-27 a Wayback Machine.
# Resolució 499 del Consell de Seguretat de les Nacions Unides

La Resolució 499 del Consell de Seguretat de les Nacions Unides, aprovada el 21 de desembre de 1981 després de la mort del jutge Abdullah El-Erain, decideix que la seva vacant a la Cort Internacional de Justícia seria resolta amb una elecció a l'Assemblea general que es proposa abordar durant la XXXVIa reunió d'aquest cos.

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)

## Enllaços externs

* PDF Text de la Resolució a UN.org
# Romanç (poesia)

El romanç és un tipus de composició poètica. Està compost d'una sèrie de versos heptasíl·labs amb rima assonant als versos parells. El seu origen es troba dins la cançó de gesta, de la qual es destacaven fragments pel públic que van acabar esdevenint poemes independents. A imitació d'aquells, es varen crear noves obres, de temàtica més variada. És un poema característic de la tradició oral, i es va popularitzar al segle xv. Es recollien en col·leccions i eren generalment poemes narratius d'una gran varietat temàtica. S'acostumaven a interpretar declamant, cantant o intercalant el cant i la declamació.
Des de l'aparició de la impremta, com diu l'antropòleg i historiador Julio Caro Baroja es va introduir un gènere popular fet en vers i d'origen primer oral i després escrit, que es va publicar en fulls solts. S'anomenaven romanços de cec, i eren folis plegats en dos o en quatre que, a part dels versos, contenien il·lustracions xilogràfiques o, ja les acaballes del segle xix, fotogravades. N'hi ha una col·lecció molt extensa a la Biblioteca de Catalunya.

## Referències

* ↑ «Romanç (poesia)». Gran Enciclopèdia Catalana. Barcelona: Grup Enciclopèdia Catalana.
* ↑ Alborg, Juan Luis. "La épica popular, el Romancero". A: Historia de la literatura española, tomo I. «Edad Media y Renacimiento». Madrid: Gredos, 1972, pp. 399-437. ISBN 8424931289
* ↑ Caro Baroja, Julio. Romances de ciego: antologia. Madrid: Taurus, 1980, p. 31. ISBN 8430640479.
* ↑ «Romanços castellans». Biblioteca de Catalunya. [Consulta: 7-VI-2018].
* ↑ «Romanços catalans». Biblioteca de Catalunya. [Consulta: 7-VI-2018].
# Daniel McFadden

Daniel McFadden (Raleigh, EUA 1937) és un economista i professor universitari estatunidenc guardonat amb el Premi del Banc de Suècia de Ciències Econòmiques l'any 2000.

## Biografia

Va néixer el 29 de juliol de 1937 a la ciutat de Raleigh, població situada a l'estat nord-americà de Carolina del Nord. Va realitzar els seus estudis universitaris d'economia a la Universitat de Minnesota, on es graduà el 1957 i doctorà el 1962.
El 1964 inicià la docència a la Universitat de Berkeley i el 1977 fou nomenat professor d'economia a l'Institut Tecnològic de Massachusetts. Des de l'any 1991 torna a ser professor de la Universitat de Berkeley a Califòrnia.

## Recerca econòmica

Interessat en l'econometria, i especialment, en la microeconomia, va desenvolupar la "Teoria de l'opció discreta" (en anglès: discrete choice). L'any 1991 fundà l'"Econometrics Laboratory", un centre de recerca que es dedica a la computació estadística per a aplicacions econòmiques i del qual n'és el director.
L'any 2000 fou guardonat amb el Premi del Banc de Suècia de Ciències Econòmiques, juntament amb James Heckman, pel desenvolupament de la teoria i dels mètodes d'anàlisi de l'opció discreta.

## Enllaços externs

* (anglès) Pàgina pròpia a la Universitat de Berkeley
* «Daniel McFadden» (en anglès). The Nobel Prize. The Nobel Foundation.